CELEX: 62020TN0347
Language: hu
Date: 2020-05-29 00:00:00
Title: T-347/20. sz. ügy: 2020. május 29-én benyújtott kereset – Sogia Ellas kontra Bizottság

17.8.2020   
            
            
               HU
            
            
               Az Európai Unió Hivatalos Lapja
            
            
               C 271/40
            
         
      2020. május 29-én benyújtott kereset – Sogia Ellas kontra Bizottság
      (T-347/20. sz. ügy)
      (2020/C 271/51)
      Az eljárás nyelve: görög
      
         Felek
      
      
         Felperes: Sogia Ellas AE (Athén, Görögország) (képviselők: P. Bernitsas, M. Androulakaki, A. Patsalia és E. Kalogiannis, ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa elfogadhatónak a keresetét;
               
            
                  —
               
               
                  semmisítse meg teljes egészében a határozatot, vagy, másodlagosan, a felperest érintő részében; (1)
                  
               
            
                  —
               
               
                  másodlagosan, semmisítse meg a határozat 2. cikkét abban a részében, amelyben az elrendeli a vitatott támogatások teljes összegének visszafizetését, vagy, másodlagosan, a felperest érintő részében, és
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első jogalap a Bizottság általi téves jogértelmezésen és az indokolás hiányán alapul az állami támogatás fennállása tekintetében: nem teljesülnek a gazdasági előny, a szelektivitás és a versenytorzulás kritériumai.
               
            
                  2.
               
               
                  A második jogalap azon a tényen alapul, hogy a vitatott intézkedések az EUMSZ 107. cikk (2) bekezdésének b) pontja értelmében összeegyeztethető támogatásoknak minősülnek.
               
            
                  3.
               
               
                  A harmadik jogalap a gondos igazgatás, az előzetes meghallgatás és a határozat indokolása elvének, továbbá az Európai Unió Alapjogi Chartája 41. cikkének megsértésén alapul.
               
            
                  4.
               
               
                  A negyedik jogalap az 1999/659/EK rendelet (2) 14. cikke (1) bekezdésének, az (EU) 2015/1589 rendelet (3) 16. cikke (1) bekezdésének megsértésén, valamint azon a tényen alapul, hogy a határozatot a jogbiztonság és a bizalomvédelem elvének megsértésével fogadták el.
               
            
                  5.
               
               
                  Az ötödik jogalap azon a tényen alapul, hogy a határozatot az arányosság elvének megsértésével fogadták el.
               
            
         (1)  A Bizottság (EU) 2020/394 határozata (2019. október 7.) az SA.39119 (2016/C) (korábbi 2015/NN) (korábbi 2014/CP) intézkedésekről, amelyeket a Görög Köztársaság kamattámogatások és állami kezességvállalás formájában hajtott végre a 2007. évi tűzesethez kapcsolódóan (az értesítés a C(2019) 7094. számú dokumentummal történt) (HL 2020, L 76, 4. o.)
      
         (2)  Az EK-Szerződés 93. cikkének alkalmazására vonatkozó részletes szabályok megállapításáról szóló, 1999. március 22-i 659/1999/EK tanácsi rendelet (HL 1999, L 83, 1. o.; magyar nyelvű különkiadás 8. fejezet, 1. kötet, 339. o.).
      
         (3)  Az Európai Unió működéséről szóló szerződés 108. cikkének alkalmazására vonatkozó részletes szabályok megállapításáról szóló, 2015. július 13-i (EU) 2015/1589 tanácsi rendelet (HL 2015, L 248, 9. o.).